Masar ta sanar wa kwamitin sulhu yadda ta kai hari ga 'yan ta'adda a Libya ta sama - china radio international
Masar ta sanar wa kwamitin sulhu yadda ta kai hari ga 'yan ta'adda a Libya ta sama
2017-05-29 12:35:30 cri
A daren ranar 27 ga wata ne ma'aikatar harkokin wajen kasar Masar ta ba da wata sanarwa, inda ta ce, a wannan rana, zaunanniyar tawagar Masar da ke MDD ta aikewa kwamitin sulhun wata wasika, inda ta yi bayani kan yadda rundunar sojan Masar ta kai hari ga 'yan ta'addan da ke kasar Libya ta sama a kwanan baya.
A cikin sanarwar, ma'aikatar harkokin wajen Masar ta ce, tawagar ta sanar da kwamitin sulhu na MDD cewa, a ranar 26 da 27 ga wata, bisa tanade-tanaden da ke cikin kundin tsarin MDD da kudurorin kwamitin sulhun dangane da yaki da ta'addanci, sojan Masar sun kai hari kan sansanin horas da 'yan ta'adda da ke birnin Derna a gabashin Libya.
Kana, rundunar sojan Masar ta ce, 'yan ta'addan da suka kai hari a Masar a kwanan baya, sun taba samun horo a Libya. Harin da Masar ta kaiwa 'yan ta'adda ta sama, mataki ne da ta dauka bayan da aka kai mata harin ta'addanci. (Tasallah Yuan)
v Kakakin Sin ya yi Allah wadai da harin ta'addanci da aka kai a Masar 2017-05-28 12:54:08
v Masar ta kai hari ga tungar masu tsattsauran ra'ayi a Libya 2017-05-27 13:12:16
v MDD ta zargi lamarin kai farmaki kan motocin safa a Masar 2017-05-27 12:46:41
v Wasu 'yan bindiga sun hallaka kiristoci 26 a Masar 2017-05-26 20:01:43
v Masar ta bukaci a warware rikicin Libya ta hanyar siyasa 2017-05-14 12:05:31
v Dakarun Masar sun gano maboyar yan ta'adda a tsakiyar birnin Sinai 2017-05-14 11:49:05